Sykehusgata 2

Sykehusgata 2, også kjent som Sygehusgaden 1 er et bolighus som ble bygget i 1818 og ligger på Værlesanden i Moss. Opprinnelige adressen på huset var et matrikkelnummer som var 395. Gatenavnet har bestandig hatt navnet "sykehusgata", men skrivemåten har vært opprinnelig dansk, men den er blitt fornorsket over tid. I 1923 gikk navnet fra sykehusgata 1 til sykehusgata 2. I 1923 fikk huset den offisielle adressen som står idag, som er Sykehusgata 2. Boligen ble vernet i 2018 etter plan-og bygningsloven.

Historie 
Sykehusgata 2 var opprinnelig et bolighus som var delt inn i flere leiligheter, og den dag idag blir brukt som et enkelt bolighus. De som bodde i det området ble kalt for strandsittere fordi de som bosatte seg her levde for det meste av sjøen. Husene ligger nærme stranden og dermed var det oftest lite dyrkbar jord. Fra 1600-tallet delte man befolkningen i Moss i to grupper, strandsittere og Borgere. Strandsitterne eide ikke jord og leiet dermed for å bygge boliger og håndverksvirksomheter. Derfor var det vanlig å finne alt fra sjømenn til smeder og skreddere i Værlesanden, inkludert da Sykehusgata.  

Huset har vært delt inn i ulike mengder boligplasser, men har som oftest huset 3 til 4 forskjellige leiligheter. Til tider har det bodd så mange som 20 mennesker

På 1800-tallet og tidlig på 1900-tallet blomstret båtbyggingsindustrien i Moss, og Værlesanden var et sted der flere verft var aktive. Det ble bygget mange trebåter her som ble brukt til både fiske og transport.

Virksomhet 
Dette bolighuset, sammen med de andre husene i værlesanden, ble hovedsakelig brukt som boliger/hus for arbeiderene. I nærområdet lå bl.a værfet, Moss gassverk og andre fabrikker. De som har bodd i bygget har som regel vært "annengangsborgere" og har ofte hatt jobber knyttet til fisking, snekring og fabrikkene

Værlesanden 
Værlesanden er et område nord for værlebukta i Moss. På 1800-tallet og tidlig på 1900-tallet blomstret båtbyggingsindustrien i Moss, og Værlesanden var et sted der flere verft var aktive. Det ble bygget mange trebåter her som ble brukt til både fiske og transport.

Byggestil 
Huset har ingen klar byggestil, siden husene i området har blandet elementer fra ulike stiler over tidene. Hovedsakelig har huset elementer fra empirestil, som treverket og formen, mens for eksempel vinduene vil være mer fra sveitserstilen. Folk bygde i det som var billigst og effektivt, og treverk var da løsningen. Derfor finner du få bygg i området med sement og murstein, til tross for at ulike branner har herjet i Moss oppover tidene 

I 1937 søkte datidens eier, Johan Jacobsen, om å innrede vann i huset, som han fikk godkjent. Da kom det stoppekraner, tappekraner, bad og vannklosetter, men med septik tank. 

I 1948 søkte han igjen om å endre på fasaden av huset, og bytte ut to vegger, samt vinduene. Det er litt usikkert om vinduene før 1948 var mer i en empirisk byggestil, enn i sveitserstil.

Under denne tiden var det dyrt med materialer som murstein og sementblokker og dermed ble mange av husene i området bygget i treverk. Sykehusgata 2 er også bygd i treverk som er malt i hvitt.

Referanser 

Byggverk i Moss